પરદેશથી આવેલા સ્વાઈનફ્‌લૂના રોગે સમગ્ર ભારતની સાથેસાથે ગુજરાતમાં પણ હાહાકાર મચાવ્યો હતો. અગાઉના વર્ષમાં સ્વાઈનફ્‌લૂના કારણે ગાંધીનગર શહેર અને જિલ્લામાં પણ કેટલાક લોકોએ પોતાનો જીવ ગુમાવ્યો હતો. ત્યારે આ રોગચાળો ફેલાય નહીં તે માટે આરોગ્ય વિભાગ દ્વારા અગાઉથી જ ખાસ તકેદારીના પગલાં લેવામાં આવ્યા હતા. તેમ છતાં ઘણા વખતથી નિષ્ક્રિય રહેલા એચવનએનવનના વાઈરસ ફરી સક્રિય થયા છે અને રાજયમાં છુટાછવાયાં કેસ સામે આવી રહયા છે. ત્યારે ગાંધીનગર જિલ્લામાં પણ સ્વાઈનફ્‌લૂએ આ વખતે પગપેસારો કર્યો છે અને ચાલુ વર્ષનો પ્રથમ કેસ નોંધાયો છે.